അർദ്ധനാരീശ്വരസ്തോത്രം
ചാമ്പേയഗൗരാർധശരീരകായൈ 
കർപൂരഗൗരാർധശരീരകായ  
ധമ്മില്ലകായൈ ച ജടാധരായ 
നമഃ ശിവായൈ ച നമഃ ശിവായ    1   
കസ്തൂരികാകുങ്കുമചർചിതായൈ 
ചിതാരജഃപുഞ്ജവിചർചിതായ  
കൃതസ്മരായൈ വികൃതസ്മരായ 
നമഃ ശിവായൈ ച നമഃ ശിവായ    2   
ഝണത്ക്വണത്കങ്കണനൂപുരായൈ 
പാദാബ്ജരാജത്ഫണിനൂപുരായ  
ഹേമാംഗദായൈ ഭുജഗാംഗദായ 
നമഃ ശിവായൈ ച നമഃ ശിവായ    3   
വിശാലനീലോത്പലലോചനായൈ 
വികാസിപങ്കേരുഹലോചനായ  
സമേക്ഷണായൈ വിഷമേക്ഷണായ 
നമഃ ശിവായൈ ച നമഃ ശിവായ    4   
മന്ദാരമാലാകലിതാലകായൈ
കപാലമാലാങ്കിതകന്ധരായ  
ദിവ്യാംബരായൈ ച ദിഗംബരായ 
നമഃ ശിവായൈ ച നമഃ ശിവായ    5   
അംഭോധരശ്യാമളകുന്തളായൈ
തടിത്പ്രഭാതാമ്രജടാധരായ  
നിരീശ്വരായൈ നിഖിലേശ്വരായ 
നമഃ ശിവായൈ ച നമഃ ശിവായ    6   
പ്രപഞ്ചസൃഷ്ട്യുന്മുഖലാസ്യകായൈ 
സമസ്തസംഹാരകതാണ്ഡവായ  
ജഗജ്ജനന്യൈ ജഗദേകപിത്രേ 
നമഃ ശിവായൈ ച നമഃ ശിവായ    7   
പ്രദീപ്തരത്നോജ്ജ്വലകുണ്ഡലായൈ 
സ്ഫുരന്മഹാപന്നഗഭൂഷണായ  
ശിവാന്വിതായൈ ച ശിവാന്വിതായ 
നമഃ ശിവായൈ ച നമഃ ശിവായ    8   
ഏതത്പഠേദഷ്ഠകമിഷ്ടദം യോ 
ഭക്ത്യാ സ മാന്യോ ഭുവി ദീർഘജീവീ  
പ്രാപ്നോതി സൗഭാഗ്യമനന്തകാലം 
ഭൂയാത്സദാ തസ്യ സമസ്തസിദ്ധിഃ    9   

ശങ്കരാചാര്യരുടെ കൃതികൾ